Κόμμα Μεταρρύθμισης του Ηνωμένου Βασιλείου

Το Κόμμα Μεταρρύθμισης, γνωστό με την αγγλική του ονομασία Reform UK, είναι ένα εθνο-συντηρητικό και ευρωσκεπτικιστικό πολιτικό κόμμα στο Ηνωμένο Βασίλειο, που δίνει έμφαση στον περιορισμό της μετανάστευσης. Ιδρύθηκε τον Νοέμβριο 2018 ως κόμμα Brexit (αγγλικά: Brexit Party) με σκοπό τότε την έξοδο του κράτους από την Ε.Ε., ενώ τον Φεβρουάριο του 2019 αναγνωρίστηκε επίσημα από την Εκλογική Επιτροπή της χώρας. Ηγέτης του είναι ο πολιτικός Νάιτζελ Φάρατζ.

Στις εκλογές 2024 έλαβε το 14,3% της λαΪκής ψήφου, εκλέγοντας πέντε βουλευτές στη Βουλή των Κοινοτήτων, ενώ από το 2025 λαμβάνει συνεχόμενη δημοκοπική αύξηση και έχει κερδίσει πολλές τοπικές εκλογές.

Το κόμμα Brexit ιδρύθηκε δύο χρόνια μετά το δημοψήφισμα για τη συμμετοχή του Ηνωμένου Βασιλείου στην Ευρωπαϊκή Ένωση, που διεξήχθη το 2016 και το οποίο έδωσε την πλειοψηφία σε αυτούς που ήταν υπέρ της εξόδου της χώρας από τον οργανισμό. Η ιδρυτική του ομάδα αποτελείται από ευρωσκεπτικιστές που θεωρούν ότι η κυβέρνηση του Συντηρητικού Κόμματος δεν κατάφερε να απομακρύνει το Ηνωμένο Βασίλειο από την Ε.Ε. Πολλά από τα μέλη της ήταν παλαιότερα ενταγμένα στο Κόμμα Ανεξαρτησίας του Ηνωμένου Βασιλείου (UKIP). ο αρχηγός του κόμματος Brexit, Νάιτζελ Φάρατζ, βρισκόταν στην ηγεσία του UKIP τα διαστήματα 2006-09 και 2010-16.https://www.hollywoodreporter.com/news/nigel-farage-joins-fox-news-uk-independence-party-leader-trump-friend-signed-as-contributor-966https://www.euractiv.com/section/uk-europe/news/nigel-farage-cedes-power-after-realising-dream/ Συμμετέχοντας στις εκλογές για την ανάδειξη του νέου ευρωπαϊκού κοινοβουλίου, το Μάιο του 2019, το κόμμα Brexit κατάφερε να κατακτήσει την πρώτη θέση με ποσοστό 30.5% και να εκλέξει 29 ευρωβουλευτές.https://www.dailymail.co.uk/news/article-7074683/The-Brexit-Party-29-Meet-Nigel-Farages-new-MEPs.html

Το κόμμα έχει σαν πυλώνα του προγράμματός του την έξοδο του Ηνωμένου Βασιλείου από την Ευρωπαϊκή Ένωση και την εφαρμογή διατάξεων του Παγκόσμιου Οργανισμού Εμπορίου έως ότου γίνει εφικτή μια συμφωνία με τους Ευρωπαίους ηγέτες.https://www.bbc.com/news/uk-politics-48244917https://www.bbc.co.uk/news/uk-politics-48422801https://www.bbc.com/news/uk-politics-46918000 Γενικά, περιγράφεται από τους αντιπάλους του ως λαϊκιστικό, ενώ φαίνεται να αντλεί υποστήριξη από όσους επιθυμούν η χώρα να εγκαταλείψει την Ευρωπαϊκή Ένωση χωρίς να παραμείνει μέρος της ενιαίας αγοράς ή της τελωνειακής ένωσης.https://www.nytimes.com/2019/05/26/world/europe/farage-brexit-party-uk-elections.htmlhttps://www.euronews.com/2019/05/17/why-is-farage-s-brexit-party-leading-the-polls-and-what-is-its-plan-for-the-uk-euronews-anhttps://www.washingtonpost.com/gdpr-consent/?destination=%2fworld%2feurope%2fin-what-may-be-britains-last-european-election-nigel-farages-new-brexit-party-is-expected-to-dominate%2f2019%2f05%2f15%2f610ecac0-70e5-11e9-9331-30bc5836f48e_story.html%3f Στις 31 Ιανουαρίου αποχώρησαν από την ευρωβουλή όλοι οι ευρωβουλευτές του κόμματος μετά το οριστικό Brexit. Μεταξύ άλλων θέλει να καταργήσει το ανταποδοτικό τέλος τηλεόρασης, να εφαρμόσει σκληρή πολιτική για το μεταναστευτικό, να εγκαταλείψει τον ΠΟΥ, αν δεν μεταρρυθμιστεί και την ΕΣΔΑ.

Παραπομπές

Κατηγορία:Πολιτικά κόμματα Ηνωμένου Βασιλείου